Diari Oficial de la Generalitat Valenciana


Sumari del DOGV 4646, del 09-12-2003 (2003/12995)

Edicte de la Junta Arbitral de Transports de València, sobre notificació de laude arbitral a l'empresa Infase, Formación y Desarrollo, SL. Expedient V-30/2003.
---------------------------------------------------------------------------------------------------------------------------------------------------------------

### Dades del document

Número de DOGV
:   4646

Data del DOGV
:   09-12-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/12270


Organisme emissor
:   Conselleria d'Infraestructures i Transport

Tipus de document
:   Edicte

Edicte de la Junta Arbitral de Transports de València, sobre notificació de laude arbitral a l'empresa Infase, Formación y Desarrollo, SL. Expedient V-30/2003. [2003/X12884]
  
D'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa saber a Infase, Formación y Desarrollo, SL, que s'ha dictat laude en l'expedient adés indicat com a conseqüència del procediment que s'hi ha seuit i que no ha pogut ser comunicat per absència, parador desconegut, caducat o refusat.
  
El text del laude és el següent:
  
?Tribunal:
  
President: Ramón Escrig Moreno.
  
Vocals: Aurora Costa Vicente.
  
Àngel Grande Ballesteros, que en justifica l'absència.
  
Secretària vocal: Gumersinda Sánchez Ruíz.
  
Parts:
  
Reclamant: Transportes Alfonso Zamorano, SL, Transportes Guipuzcoana, representada per Luis Serrano Pérez.
  
Reclamat: Infase, Formación y Desarrollo, SL, qui no compareix a la vista.
  
València, 20 de maig de 2003 i quan són les 18.10 hores es constituïx la Junta Arbitral de Transports pels membres expressats al marge i amb l'assistència de les parts assenyalades per a resoldre l'expedient V-30/2003. Es procedix a la realització de la vista oral respecte de la reclamació següent: reclamació de ports.
  
Iniciada la vista oral pel president es procedix a comprovar la identitat de la compareixent i la qualitat amb què intervé, i comprova la correcta notificació i citació a la part demandada.
  
Seguidament se li concedix la paraula al reclamant, el qual s'afirma i es ratifica en la seua demanda, i es remet a les proves i documents aportats i es basa en els següents
  
Antecedents de fet
  
Primer. La reclamant manifesta que com a conseqüència de les relacions comercials existents entre les parts, es van realitzar diversos servicis de transport durant els mesos de juny, juliol i setembre de 2002, emparats en les factures que consten en l'expedient i per un import total de 520,55 e.
  
Segon. Realitzats estos ports de conformitat, i girades les corresponents factures, estes no són pagades. S'ha reclamat el deute en diverses ocasions sense resultat per la qual cosa sol·licita que es dicte laude en què es reconega el seu dret al cobrament dels servicis realitzats, per l'import expressat de 520,55 e.
  
S'apliquen els següents
  
Fonaments jurídics
  
I. La competència territorial de la Junta està determinada en els articles 6 i 7.2 del Reglament de la LOTT (RD 1.211/90), i en este cas, que segons esta normativa hauria de ser Alacant, l'accepten expressament les parts a favor de la Junta Arbitral de Transports de València. La submissió a esta la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que donada a este l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres que diu: ?es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 3.005,06 pessetes i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat?. No consta en l'expedient que s'haja fet cap manifestació quant a l'acord de sotmetiment.
  
II. Donada l'absència del vocal representant d'empreses carregadores, que va excusar-ne l'assistència, el present laude es dicta de conformitat amb la previsió continguda en l'apartat 7 de l'article 9 del ja mencionat RD 1211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment disposa que «la inassistència de qualsevol dels membres de la Junta, amb excepció del president, no impedirà que es dicte el laude».
  
III. Dels fets relatats i la documentació aportada es deduïx que efectivament el transport de les mercaderies que s'indiquen en la demanda va ser realitzat a bon fi, la qual cosa reconeix un dret de cobrament de la present reclamació a favor de la reclamant, fet que d'altra banda no ha sigut contravingut per la reclamada. L'Orde de 25 d'abril de 1997, del Ministeri de Foment, per la qual s'establixen les condicions generals de contractació dels transports de mercaderies per carretera, regula en l'annex B (respecte dels contractes de transport de càrrega fraccionada) l'obligació del pagament del preu del transport, la seua exigibilitat i modalitats (condicions 2.3 i 2.4), condicions d'altra banda conformes amb l'article 374 del Codi de Comerç i concordants. D'acord amb les condicions anteriors, atés que ha quedat acreditada la prestació dels servicis de transport de la present controvèrsia, i d'acord amb l'article 217.3 de la Llei 1/2000, de 7 de gener, d'Enjudiciament Civil, ja que no s'ha acreditat per la part reclamada el pagament d'allò que es deu, correspon estimar la reclamació plantejada per la representació de l'entitat demandant.
  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels membres, dicta el laude següent:
  
Estimar la demanda interposada per Transportes Alfonso Zamorano, SL, Transportes Guipuzcoana, representada per Luis Serrano Pérez contra Infase, Formación y Desarrollo, SL, ja que dels fets relatats, documents probatoris i declaracions efectuades s'establix que, realitzats els transports d'acord amb el contractat ha de ser-li pagat l'import reclamat.
  
Per tot això Infase, Formación y Desarrollo, SL, haurà de pagar a Transportes Alfonso Zamorano SL, Transportes Guipuzcoana, la quantitat resultant de cinc-cents vint euros amb cinquanta-cinc cèntims (520,55 e).
  
Este laude serà executiu, si no es complix dins del termini de vint dies comptadors a partir del següent a la recepció d'este.
  
 Contra esta resolució, únicament es pot interposar recurs d'anul·lació davant l'Audiència Provincial, que haurà de presentar-se dins dels deu dies següents a la notificació del laude, o d'aclariment, dins dels cinc dies següents a la seua notificació.
  
Contra el laude arbitral ferm només cap recurs de revisió, d'acord amb el que establix la legislació processal per a les sentències processals fermes.
  
I perquè així conste, firmen el present laude els membres del Tribunal expressats al marge, al lloc i en la data indicats?.
  
Els dits terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Generalitat Valenciana